R5dwMg/zh-wiki-yue-long huggingface dataset:
後人一向認為，貝多芬嘅一生，就係不屈不撓與命運，同人類社會嘅不平等鬥爭嘅一生。自小受到酗酒嘅爸爸虐待，以及急功近利嘅訓練。到長大之後，媽媽過身，家庭嘅重擔落喺作為大哥貝多芬身上，要貝多芬一力承擔。對拿破崙嘅崇拜以及幻滅。
中年時期出現嘅耳疾，個侄又不肖，生活拮据以及終身未婚，貝多芬都係逆來順受，用音樂嘅語言表達出心底裏嘅抗爭精神，從未有為五斗米折腰。佢嘅名言「握住命運嘅咽喉」，係佢一生精神嘅真實寫照。據講佢臨終前，雷電交加，瞓喺病床上嘅佢突然垂直個身，伸手抓向空中，好似要握住啲乜。
傳說有一次貝多芬同歌德喺小路上，迎面開來一架貴族嘅馬車。佢哋兩個人只好行埋一邊企。但兩人嘅態度截然不同，歌德對喺身旁駛過嘅貴族鞠躬問好，而貝多芬就嚴肅傲然。車上嘅貴族亦好彬彬有禮咁向兩人問好。後來貝多芬懷疑歌德嘅為人，兩者嘅友誼亦因此破裂。
貝多芬深受當時法國大革命嘅影響，喺佢嘅作品中，明顯可以睇到「自由，平等，博愛」嘅倡導性主題。序曲科利奧蘭，英雄交響曲同埋合唱交響曲，甚至喺歌劇《費德里奧》裏面囚徒合唱一景，直接咁「唱出」對自由嘅強烈渴望「噢，自由啊，自由，你幾時返到身邊？
貝多芬雖然嚴肅傲然，但並唔係冇愛。佢亦談過戀愛，雖然以失敗告終，但係就催生咗第四交響曲同埋小提琴協奏曲。佢對兄弟個仔仔卡爾非常慈愛，甚至溺愛。有一次為咗帶佢返屋企，貝多芬冒雨出門，最後因為雨水濕身而病咗，健康大為惡化。
特別係佢嘅交響曲，除咗第六交響曲分為 5 個樂章，其餘嘅 8 部都係四個樂章，遵照海頓，莫札特確立嘅交響曲結構，即第一樂章快板，第二樂章慢板，第三樂章小步舞曲或諧謔曲、第四樂章急板或快板寫成嘅。由第三交響曲開始，形式同內容開始統一，一個分明嘅線索主題、思想貫穿整部交響曲，呢樣嘢第五同第九交響曲裏面特別鮮明，呢樣嘢係貝多芬之前嘅嘅作曲家做唔到嘅。
貝多芬創作第九交響曲後，就開始構思創作第十交響曲。佢嘅筆記以及畀人嘅書信對話中都有提到呢部作品，佢話，呢首交響曲描述嘅係一種大綜合，空間方面上至天下到地。時間方面就係古往今來到未來。可以話係一部宇宙交響曲。
1806年，神聖羅馬帝國解體，而喺事件發生前兩年，法蘭西一世宣佈自己係奧地利帝國嘅皇帝，統治範圍係以奧地利為中心，哈布斯堡王朝世襲領地。1867年，為咗化解普奧戰爭失利對帝國嘅衝擊，奧地利帝國又變為二元君主國──奧匈帝國，直到第一次世界大戰爆發。
二戰完咗之後，盟軍繼續佔領奧地利直到1955年。喺宣佈永久中立之後，佔領軍撤軍，奧地利獲得獨立。1989年，東歐共產主義政權解體之後，奧地利逐漸參與更多嘅歐洲一體化進程。奧地利喺1995年加入歐盟，又喺1999年加入歐元體系。
總統係奧地利嘅一國元首，由每6年全民選舉選出。總統負責提名總理，總理人選通常都係議會入面最大黨派領袖。奧地利議會由兩院組成，分別係由64個州代表構成嘅聯邦院同埋由183名喺直接選舉選出嘅議員構成嘅國民院。
喺9月歐盟取消制裁，奧地利嘅政局同對外關係就逐步恢復正常。2002年9月，由於執政兩黨喺關於政策同領導權嘅爭執加劇，總理沃爾夫岡·許塞爾宣佈提前舉行議會選舉。喺當年11月嘅選舉中人民黨嘅地位獲得鞏固，而自由黨只係得到10.
奧地利係一個喺歐洲中部嘅內陸國。地勢西高東低，阿爾卑斯山貫穿奧地利嘅西部同南部，呢樣嘢令到奧地利成為著名嘅冬季運動勝地。山地佔全國面積嘅70%。山脤南北兩邊係石灰岩帶，而中間就係結晶岩帶。最高峰係大格洛克納山Grossglockner，海拔達3798米。
東北部係維也納盆地，東南部同北部就係丘陵地型同高原。多瑙河流經東北部，喺境內長350公里。南部有穆爾河同德拉瓦河，而西部就有因河同薩爾察赫河等。奧地利大部分地區處於溫帶海洋性氣候同溫帶大陸性氣候過渡區入面，氣候溫和，夏天涼爽，冬天就凍。
奧地利嘅經濟同其它歐盟國家聯繫緊密，特別係同德國之間。加入歐盟令奧地利直接進入統一嘅歐盟市場，由此帶入更多嘅外資。近年嚟，德國經濟嘅減速同全球經濟嘅不景氣亦影響到奧地利。2001年奧地利嘅經濟增長率只係1.
奧地利絕大多數人都係奧地利裔，屬歐羅巴人種，大部份係阿爾卑斯類型，其餘大約10%嘅奧地利人口就係非奧地利裔。呢啲人多數都嚟黎自周邊地區，特別係東歐國家。另外有大約1萬8千個斯洛文尼亞族人喺克恩頓州同施蒂利亞州定居。
地處歐洲三大族嘅交匯處，奧地利人主要係由屬於日耳曼部落群嘅阿勒曼尼人、巴伐利亞人同法蘭克人結合而成，並且有馬扎兒人、匈奴人、斯拉夫人以及羅馬化嘅土著居民嘅成分。佢哋雖然同德意志人喺族源同語言上有唔少近似嘅地方，但係就有自己獨特嘅民族形成過程。
奧地利出產過好多著名嘅作曲家，例如莫札特、舒伯特、布魯克納、老約翰·施特勞斯、小約翰·施特勞斯、馬勒、勛伯格、維博恩、博格等。其他著名嘅奧地利人包括物理學家玻耳茲曼、薛丁格，哲學家維根斯坦、哥德爾，精神分析學家佛洛伊德，詩人彼特·魯塞格爾同埋畫家古斯塔夫·克裡姆特等等。
九龍寨城係香港九龍城區入面一座圍城，喺1993年拆咗。九龍寨城又被人叫做九龍城寨，亦有人寫做九龍城砦，因為舊時九龍城寨嘅城池只係用石頭起出嚟，所以以前啲人鍾意叫呢度做城砦，即九龍城砦。喺香港史上，呢個地方曾經係一個引起好多政治爭論嘅敏感地方，又曾經係一個出名「三不管」嘅神秘地帶。
九龍寨城原本面積達70畝地，而佢東南部本來係九龍灣西北海岸，即係今日太子道東一帶。但其後起啟德機場令佢變成一個內陸地區。香港日治時期，城寨嘅城牆俾日軍拆嗮，周邊一帶後嚟都被劃入英屬香港嘅九龍城發展區，寨城範圍進一步收窄到賈炳達道以北，得返衙門一帶約莫2畝半咁多地方，當地居民後期起樓都限住喺呢個範圍入面起。
九龍城寨歷史最早可以追溯到宋朝，原本係防衞海盜嘅據點，為咗防止海盜，喺1810年就起咗座九龍寨炮台。去到清初康熙年間，為咗方便防守同官衙做嘢，就開始起城池，而九龍城寨就因為咁喺1846年起咗出嚟。而喺經歷過鴉片戰爭之後，九龍城寨嘅戰略地位就變得更加重要。
到咗1898年，英國希望租借深圳河以南同離島所有島嶼，於是要求簽署《中英展拓香港界址專條》，將呢一帶同九龍半島同香港島一樣變成英國殖民地。但大清國方面堅持唔畀九龍寨城列入租地範圍，結果就令九龍城寨具有大清國對香港宣示主權嘅呢個獨特地位。
不過由於城寨地方細，所以駐喺城寨衙門入面嘅清朝官員幾乎都係啲唔話得事嘅細官，官細之餘重無軍隊，得幾個捕快，於是喺1899年，英國曾經想將城寨接管，於是派咗啲英軍入去，入面啲官立即嚇到走夾唔抖。結果城寨成為英屬香港境內一座無政府狀態嘅圍城。
1980年代，中英兩國處理香港前途問題，亦順手處理埋城寨問題。1987年港府宣佈清拆城寨，引起社會關注，最後落實分三期進行清拆。「九龍寨城」拆嗮之後，喺1995年改建成而家嘅九龍寨城公園，而原有嘅九龍巡檢司衙門就保留做法定古蹟畀市民參觀。
龍津石橋其實即係舊底龍津埗頭，當清政府割讓九龍畀英國時，除咗保留九龍城寨，亦保留咗一座碼頭畀九龍城寨居民出入使用，到1930年因為要填海起啟德機場，碼頭被清拆。由於碼頭起喺龍津路，個碼頭又用石做，而且起到好似條橋咁，所以啲人就將個碼頭叫做「龍津石橋」。
喺1867年到1871年期間香港曾經開放賭博，公開招標畀人開賭場，不過到咗1872年又再禁賭，於是好多做開賭場嘅人就將啲賭場搬晒入九龍城寨，由於有個碼頭，於是九龍城寨嘅賭場就成日都有好多外國人入去，而且重係當時遠近知名嘅旅遊景點。
九龍城寨入面嘅天后廟喺係天后廟街，當然天后廟街因為天后廟而命名，大約就喺老人街南面桂盛樓附近。天后廟其實係三十年代先起，不過入面供奉嘅天后神像，就比九龍城寨重要古老。初初起九龍城寨時，其實有座關帝廟，因為關帝廟係清朝法定建築，所以一定要起，用嚟畀啲武官拜。
龍津道係寨城城牆拆咗之後，城入面嘅居民喺原來城基兩邊起屋，屋同屋同中間就變咗條路，就係龍津道。佢喺1951年形成，以前最盛行跳脫衣舞、開賭、販毒都喺晒呢度，經營呢啲嘢嘅人希望呢條路聚龍通津，所以就叫呢度做龍津道。
龍城路係同九龍城寨界外嘅東正道平行嘅一條路，佢北面路口就係喺正東頭村道南邊嘅行人道度，而南面入口係好隱蔽，因為佢啱啱係龍津道同龍津路之間，又夾住益華樓同東南樓，喺正個三叉口，如果係城寨出面望入去，龍城路就啱啱畀龍津路同龍津道隔住，城寨嘅人就將呢條路叫做龍城路，作為九龍城寨嘅代表，龍城就即係九龍城寨簡稱。
光明街以前兩邊都係石屋同寮屋，由於呢度好多賣白粉嘅檔攤，呢啲檔攤都點好多蠟燭，畀啲道友追龍，所以成條街點晒啲蠟燭，啲人就叫呢條街做光明街，不過啲白粉道友就叫呢度做「電台」，因為啲道友叫食白粉做「上電」，所以啲白粉檔就叫做「電台」。
老人街同光明街都係喺龍津道112號同114號之間，條街大概喺五十年代初形成，20年代有基督教團體喺嗰度起咗間老人院，之後啲人圍住間老人院起好多村屋，所以啲人叫呢條街做老人街，不過後期間老人院改咗做青少年活動中心。
由於老人院係由衙門改建，所以老人街有好多古蹟，其中有兩尊嘉慶七年嘅古炮最有代表性，老人院建築風格亦可以睇到有衙門嘅特色。以前呢條老人街亦係城寨入面唯一見到太陽嘅地方。間老人院係1987年政府清拆城寨時唯一保留嘅建築，重列咗做法定古蹟，即係九龍巡檢司衙門。
大井街算係城寨入面其中一條最老嘅街，未有城寨就已經有呢條街。大井街因為有一個大井，所以叫大井街，而呢個井喺舊時係成個城寨最主要嘅食水來源。不過到咗二三十年代，因為霍亂，而井又係最多霍亂菌嘅地方，全香港好多井都要封，不過大井街個井就去到五十年代先封，之後開始就改晒水喉供水。
西城路，英文路牌係 West City Road，係城寨入面唯一一個路牌唔係用音譯做英文。顧名思義西城路之所以叫西城，係因為呢度係城寨最西嘅地方。呢度有好多潛建寮屋，好多人去到九龍城寨，第一樣嘢就係見到呢堆建築。
伊拉克喺西亞底格里斯河同幼發拉底河下游地區，古希臘人叫呢笪地方做美索不達米亞，意思係兩河之間。而伊拉克呢個名，係嚟自阿拉伯話，呢句阿拉伯話又係由中古波斯話嚟，意思係海岸、陡崖、低地。另外亦有一個講法話伊拉克係解「血管」，比喻兩河流域。
伊拉克所處嘅兩河流域，亦即係史學家所講嘅美索不達米亞文明。喺歷史上係人類文明發源地之一，公元前4700年就已經出現城邦國家。公元前2000年出現巴比倫王國，之後又有亞述帝國同後巴比倫王國。公元前500年畀波斯吞併之後，就成為波斯帝國屬地。
後來因為伊斯蘭教分裂，先後出現哈里哲派同什葉派，伊拉克係喺呢啲教派分裂嘅衝突入面成為磨心，680年第四任哈里發個仔侯賽因就因為呢啲教派衝突而畀人殺死咗，侯賽因因為死得太轟烈，結果成為什葉派精神支柱，佢死嗰日，即係伊斯蘭教曆元月十日，成為什葉派一個重要節日，而佢死嘅地方卡爾巴拉亦成為伊拉克嘅什葉派聖地。
13世紀蒙古入侵，巴格達淪陷，伊拉克成為蒙古伊兒汗王朝領地。到16世紀又畀奧斯曼帝國佔領。1920年英國喺印度做總部入侵伊拉克，奧斯曼帝國淪陷，伊拉克成為英國委任統治區。不過伊拉克人都唔服英國，經過各種鬥爭之後喺1921年8月伊拉克宣佈獨立，成立伊拉克王國。
1963年2月復興黨政變推翻親蘇政府，無幾耐復興黨就畀人推翻。1968年又發動多次政變，成為伊拉克政權，立憲將伊拉克成為人民民主國家，伊斯蘭教列為國教，實行社會主義，推行世俗化同現代化政策。1979年薩達姆·侯賽因接管政權。
薩達姆執政之後，喺宗教、經濟、政治等各方面大力改革，例如喺宗教上落實世俗化同現代化政策，加強對宗教事務控制。喺經濟上又發展伊拉克天然資源，例如石油，改善咗伊拉克經濟情況。不過，薩達姆·侯賽因為咗要令伊拉克成為中東地區最大嘅強國，加上要實現統一阿拉伯願望，於是對鄰近地區進行侵略，其中以兩伊戰爭同海灣戰爭最受國際社會關注，影響亦最大。
但自從伊拉克成為英國委任統治區之後，英國搵咗啲遜尼派嘅人做領導，喺反英浪潮之下形成民族主義思想。1947年黎巴嫩阿拉伯社會復興黨喺伊拉克開咗個分派，除此之外，重先後有人成立咗共產黨、獨立黨同國家民主黨。
雖然伊拉克以什葉派為大多數，但伊拉克共和國立國之後，政治上主導政府永遠係遜尼派話事。復興黨以遜尼派為主，1968年發動政變成為執政政權，實施世俗化同政教分離，其實係想壓抑什葉派現代伊斯蘭主義對政權嘅威脅。
走強硬路線嘅薩達姆執政之後，對宗教干預程度更大，於是出現反對派同復興黨作對。反對派中以什葉派為主嘅號召黨最活躍，另外伊拉克北部山區嘅庫爾德人亦係反對力量之一。由於什葉派同伊朗關係密切，亦導致執政嘅復興黨將伊朗當成威脅。
但係由於復興黨經濟改革政策改善咗人民生活，社會上對政府都好少不滿，加上政府對反對派打壓，所以反對派始終唔成氣候。政府對什葉派嘅壓迫亦令號召黨將總部搬咗去伊朗，同時喺英國、黎巴嫩、敘利亞、阿富汗設立分部，曾經發動過好多次針對復興黨政府嘅武裝活動。
1980年代，兩伊戰爭造成巨大戰爭開銷，石油生產線被破壞，伊拉克政府只能依賴緊縮開支同借款，並且拖延還款期。戰爭造成超過1000億美元經濟損失。1988年打完仗就重建返採油同管道設施，石油出口逐步恢復。
但1990年8月時，伊拉克入侵科威特，隨即被國際強權經濟制裁。1991年1月開始波斯灣戰爭再次打擊伊拉克經濟。伊拉克將開支傾斜到軍隊、保安部隊同維穩方面，並無恢復經濟嘅良政。雖然自1996年12月聯合國有個石油換食品計劃，但有限度改善伊拉克平民生活條件。
1999年12月開始，聯合國安理會准許伊拉克盡能力出口石油以滿足人道救濟需要。石油出口回到戰前75%之水平。不過當中28%被用作聯合國賠償基金同支付聯合國相關管理開支。2001年，全球經濟疲軟令油價下跌，打擊伊拉克國民生產總值。
巴格達屬副熱帶乾燥氣候，係世界上其中一個最熱嘅城市，6月到8月，月平均氣溫最高可以去到44℃，中午最高氣溫可以去到50℃，夜晚氣溫亦好少跌到24℃樓下，天氣非常之炎熱，同埋降雨極之少，夏季多年平均降雨量幾乎係零，史上亦從未喺呢個期間記錄到超過1毫米嘅累積降雨。
濕度亦低。冬季涼爽，最凍月平均氣溫接近10℃，清晨同夜晚偶然寒冷，但都好少記錄到0℃以下嘅氣溫。降雨主要集中喺11月到第二年3月，年降雨量約123毫米，雨量比較多嗰時可以去到338毫米，比較少嗰時得37毫米。
大韓民國係一個位處東北亞朝鮮半島南端嘅國家。西南面係黃海，東南係朝鮮海峽，東邊畀韓國嘅東海包圍。北面隔住非軍事區與朝鮮民主主義人民共和國對峙。本來同朝鮮民主主義人民共和國係同一個國家，但脫離日本殖民統治同美國軍政管理之後，大韓民國由原大韓民國臨時政府國會議長李承晚立國，同朝鮮民主主義人民共和國分庭抗禮。
中華人民共和國未同韓國建交前，叫大韓民國「南朝鮮」，兩國建交之後，舊稱呼唔再用。香港同台灣嘅中華民國成日習叫大韓民國做「韓國」或者「南韓」。日本又習慣叫大韓民國做「韓國」，不過而家國內啲韓國人有要求改用韓文發音，唔用日文發音。
敘利亞內戰係指由2011年持續到依家嘅敘利亞總統巴沙爾支持者同埋敘利亞反對派之間嘅武裝衝突。受全球變暖、阿拉伯之春影響，敘利亞喺2011年頭嘅反政府示威活動演變成武裝衝突，美國、俄羅斯、土耳其、伊朗、阿拉伯等好多勢力都介入呢場內戰。
首都，或者首府，一般係一國或者一地政治上最重要嘅城市。亦都係政府機關、政府首長、立法機關等等嘅所在地，唔少國家都有法律訂明首都喺邊。一國之下，一級或下級行政區嘅中心，按國嘅性質唔同，都會有唔同稱呼。響聯邦制下，各邦嘅政治中心都可以叫做首都。
當勞莊侵，美國政治家，第45任美國總統。喺踏入政壇前，當勞侵係企業家、主持人同作家，亦係侵集團董事長同總裁，同創立侵娛樂集團，曾經擔任NBC真人騷《飛黃騰達》主持人。喺佢在任美國總統期間，內政上重新復興美國製造業，為美國人提供大量就業同投資機會，實現美國有史以嚟最繁榮嘅經濟，外交上更徹底扭轉美國幾十年嚟對中國共產黨嘅「接觸政策」，積極打擊中共對美國嘅滲透，對日後美中關係乃至世界局勢產生極為深遠嘅影響。
當勞侵響紐約市皇后區牙買加醫院醫療中心出世，係屋企二仔，有兩個家姐、一個大佬同埋一個細佬，老豆係德國人後代，而阿媽就係蘇格蘭人後代，祖先係蘇格蘭國王占士四世，所以當勞侵都算得上係混血。佢13歲嗰時，佢老豆決定送佢去紐約軍事學院。
當勞侵喺2015年6月16號宣佈競選2016年美國總統選舉嘅共和黨初選，六月開始，佢喺民意調查之前領先佢嘅對手。初選期間，當勞侵一路大幅領先，隨住2016年5月頭最後兩位對手宣佈認輸，最後令佢成為共和黨正式參選人，同民主黨嘅希拉莉對決，最後響同年11月打敗希拉莉，當選總統。
喺2020年末嘅總統選舉，佢以7千幾萬普選票，高票不敵對手祖拜登。佢指控選舉出現舞弊，但選舉部門同法院唔受理，佢最終同意有序交出權力。臨卸任前，因為佢嘅支持者行咗入去國會，佢成為第一個畀眾議院彈劾兩次嘅總統，但都俾參議院宣告無罪。
天主教會，又叫羅馬天主敎，簡稱天主敎，或者叫公教，係世界上最大嘅基督敎會。根據敎會統計年報，2004年有 1,098,366,000 信眾，而聯合國報稱嗰年世界人口有 6,388,500,000。羅馬天主敎個阿頭係教宗，即係羅馬主教，家下係敎宗方濟。
大戲，又叫廣東大戲，而家習慣叫粵劇，係揉合唱做念打、樂師配樂、戲臺服飾、抽象形體等等嘅表演藝術。粵劇源自南戲，由明朝嘉靖年間開始喺廣東、廣西出現。粵劇每一個行當都有各自獨特嘅服飾打扮。2006年5月20號，粵劇排喺第一批 518 項國家級非物質文化遺產名錄裏面。
中國齊言體民歌，發展到中古時代，即魏、晉同唐代，達到空前嘅高峯，更形成咗一代嘅文學體式──唐詩。呢啲講求平仄，秩序井然嘅齊言體民歌，嚮唐代佛教寺廟嘅俗講表演度，唔單止形成咗講故仔嘅內容，重加入咗節以木魚嘅節拍特色。
到咗元朝，雜劇成為最受歡迎嘅戲劇種類。當時稱一幕戲做一折。以後只選演一幕戲就叫做折子戲。粵劇有好多劇目係由元朝雜劇流傳落嚟，甚至有啲粵劇傳統戲碼同雜劇完全相同，例如《西廂記》、《竇娥冤》、《踏雪尋梅》、《倩女離魂》、《趙氏孤兒》等。
明朝歸有光所編寫嘅【莊渠遺書】卷九記錄咗明代正德16年欽差魏校嘅【諭民文】，裏面有「倡優隸卒之家，子弟不許妄送杜學。」「不許造唱淫曲，搬演歷代帝王，訕謗古今，違者拿問」等說話。呢啲可以話係廣東有關戲劇最早嘅文字記錄。
到咗明代，南戲嘅弋陽腔已經喺廣東流行，昆班、徽班及江西、湖南戲班經常進入廣東演出。根據【粵劇史】，廣東出現咗一個女花旦，叫做張喬，南海人，係一位青衣。原籍蘇州嘅佢喺廣東出世，因為佢阿媽係蘇州崑腔戲子嘅緣故，被記載為昆腔班女戲子。
可見各地戲班中人開始喺廣東落地生根。雖然廣東人受咗外來嘅薰陶而開始學演戲，但係喺成化年間，學戲仍未被保守人士所接受，石灣太原霍氏族譜曾經有禁止良家子弟學戲嘅家箴。後來慢慢先出現組成本地人為主體嘅戲班，並過渡到本地人為全體嘅戲班。
呢陣時外江商人亦有唔少入粵經商，弋、昆、高、梆等外江戲班隨之蜂擁而來，仲成立咗戲班行會組織即係梨園會館。當其時廣東本地啲戲班既冇經濟實力同外省商人抗衡，由外省人主持嘅官府更只會支持返啲外省戲班，本土戲班就俾外省戲班排擠，喺梨園冇立足之地，畀日漸邊緣化。
華光誕時戲行中人匯聚瓊花宮大殿祭祀華光帝。瓊花會館附近就係佛山大基尾河邊嘅瓊花水埠，方便坐紅船嘅伶人上岸或者到其他地方演出。據講伶人最初僱用紫洞艇作為戲船，後來加上帆哩，喺船身繪畫龍鱗菊花圖案，船頭油做紅色，因而叫做紅船。
雖然話外江班接近徽班，本地班接近西班，但其實本地班建立嘅初期，主要區別喺組班嘅班底。本地班係由本地人組成，主要係指本地藝人組成嘅專業戲班。但有時都可以包括一啲農民喺進行季節性演出活動而臨時組成嘅戲班。
廣東本地戲班早期活動嘅中心嚮佛山。順治十五年嚮靈應祠祖廟前建華封戲台，臺上演戲鼓桌什物俱全。康熙年間改名為萬福台，係廣東現存最華麗精巧、嶺南地區規模最大嘅古戲台，見證粵劇發展歷史。戲台分前後兩部份，前台以金漆木雕為佈景，具有强烈嘅舞台效果。
乾隆年間，廣東一帶比較安定，商貿發達。佛山重係商幫薈萃，因此娛樂要求而更加興旺，吸引百多個外省戲班來廣東演出。呢啲外江班主要來自江西、湖南、安徽、姑蘇等地。佢哋喺乾隆二十四年合作嚮廣州創建「粵省外江梨園會館」。
咸豐四年，粵劇藝人李文茂響應太平天國起義，嚮佛山經堂古寺率領梨園弟子，編成文虎、猛虎、飛虎三軍。清政府為咗消滅三軍勢力，殘殺藝人，火燒瓊花會館，禁演粵劇15年。嚮禁演期間，本地班藝人逃亡省外海外，有啲粵劇藝人為咗生活，加入徽漢等劇嘅外江班，掛京、漢、徽、湘等皮黃戲班招牌演出，因而促成梆子同埋二黃嘅合流。
同期大批華工被押騙到海外，隨住出國華工嘅大量出現，廣東戲曲逐漸傳播海外。《美國華人史》記載粵劇為華人帶來咗賴以生存嘅民間文化。當年從三藩市請來嘅青年男演員經常來往於巴特同瑪麗斯維爾等礦區，為當地華工演出傳統嘅舞蹈同折子戲。
擁有123名演員嘅鴻福堂劇團嚮美國大劇院首次登場，上演粵劇，大獲成功，並嚮唐人街建立咗自己嘅劇場。另一方面，移居到越南、新加坡、印尼等地嘅大量華僑仍然保持咗固有嘅習慣，僑民當中以廣東人為多，佢哋愛好粵劇。
不同嘅行當被安排居住不同嘅分堂。小生、正生同大花面具嚮兆同堂。二花面、六分住嚮慶同堂。花旦住嚮福同堂。丑角嚮新同堂。武生嚮永同堂。五軍虎及武打家嚮德同堂。接戲賣戲嘅嚮慎同堂。棚面嘅音樂人員嚮普同堂。由於工作人員有好多，八和會館重設有方便所、養老院、一別所、小學、何益公司。
雖然粵劇開始恢復演出，但係嚮劇目內容同表演藝術上，都發生咗重大變化。反映現實生活嘅新劇目不斷湧現，如《梁天來告狀》、《王大儒供狀》、《蛋家妹賣馬蹄》等。當時廣州先後建成河南、廣慶、海珠、樂善、南關等戲院，其後出現調製戲班演出嘅寶昌、宏順、怡順、太安等公司，全都活躍於廣州、香港、澳門等地。
清朝末年，中國嘅知識分子激發戲曲改良嘅浪潮席捲全國。光緒廿四年，中國日報副刊之旬報特闢鼓吹錄一門，由楊肖歐、黃魯逸幾名記者撰作戲曲歌謠來諷刺時弊政治得失，引起廣州香港等地嘅報刊注重戲曲歌謠。光緒廿九年，一篇觀戲記猛烈批評當時嘅戲曲曲本迂腐，激發唔到國民嘅精神。
喺辛亥革命前後，一啲粵劇老倌包括金山炳、朱次伯等人開始對粵劇進行革新運動。原因係光緒三十年，廣州繼道光三十年第一間戲曲戲園出現後，再次興建戲院，並稱之為「戲院」。戲院改變咗粵曲嘅演唱方式，令到原來需要滿足野台演唱，要克服風急聲弱嘅情況改變過來，令到以平喉演唱成為可能，而戲院由於令到觀眾嘅流動情減低，唔似過往戲班坐紅船到唔同地方演出，觀眾嘅消費習慣亦隨之改變，紅伶需要爭取觀眾。
根據廣州粵劇研究者陸豐先生嘅研究，粤曲唱腔嘅舞台語言係喺1921至1927年產生轉變，又因為演唱平喉白，不但可以吸收廣東嘅講唱音樂例如南音、木魚等，目前最早記載結合南音同梆黃曲嘅係1924年由陳小漢阿爸陳醒漢演唱嘅《芭蕉島》之憶美。
白駒榮主要嘅貢獻喺1917年同千里駒喺國中興班，將十字句二黃改為「八字句二黃」，令到粵曲出現一種新嘅曲式，並成功將白話引進粵劇同降調。及後金山炳首先局部將白話帶入粵劇，朱次伯同白駒榮努力將白話引進過程中都落咗唔少功夫。
至於降調方面，戲棚做戲係要高調大聲唱戲，而同白駒榮同期嘅小生太子卓都係唱子喉，白駒榮已開始將聲調降低唱平喉，唱腔自成一格。到咗1920年左右，終於將戲棚官話全面改為白話，由子喉演唱改為用平喉演唱。梆子同二黃一律唱低八度，令梆子、皮黄喺風格上統一起來。
其實據歷史資料記載，1925年廣州有40幾班大型粵劇戲班，當中每一班嘅人數可以多達150多人。廣州出現「海珠」、「樂善」、「太平」、「寶華」、「民樂」、「河南」等十所大戲劇場。同期，開始產生「薛馬桂白廖」五大流派。
當時大老倌嘅收入相當可觀，喺每圓可購米兩擔嘅時候，佢哋嘅年俸可以高達18000圓。因此好多人認為演粵劇可以名成利就，令人趨之若騖。據不完全嘅統計，呢個時期喺穗、港、澳活動嘅專業同埋藝人兼任嘅編劇家有百幾人，新編劇目高達四五千個。
到咗二十世紀三十年代，當時香港立法局有法例禁止男女同班，所以歷年來粵劇中只有全男班、全女班之分。及後羅文錦爵士喺立法局中提議，講話男女既能同坐，點解唔可以同班。於是喺1933年秋，香港總督貝璐取消男女合班禁令。
雖然廣州曾經出現男女同班嘅「共和樂班」，演出僅十個月就被廣州公安局禁止，但係廣州亦喺1936年10月左右跟隨香港解禁。陳非儂同埋馬師曾因為接咗越南及緬甸之約，離開咗太平劇團。太平劇團嘅班主源杏翹適逢其會，喺原本嘅班底下聘請譚蘭卿、上海妹同麥顰卿三位女藝人為花旦，令觀眾耳目一新，盛極一時，其它各班亦紛紛聘用女花旦，於是男花旦逐漸被淘汰，係粵劇歷史大轉變之一。
從此粵劇喺香港非常流行。當時演出主要集中喺利舞台、高陞戲院、太平戲院及新光戲院等舊式戲院。差唔多一星期七日都有唔同嘅劇目上演。當時粵劇不但喺廣東、廣西、香港、澳門等地流行，由於好多中國人移民海外，以致東南亞、大洋洲、美洲嘅廣東華僑聚居地區都有粵劇演出。
到咗二十世紀五十年代，中華人民共和國啱啱成立，積極挖掘優秀劇碼、繼承粵劇傳統，喺藝術上都全面革新，而且培養咗一批新藝人。1958年，廣東粵劇院正式成立。1960年同埋1962年先後創立廣東粵劇學校同廣東粵劇學校湛江分校。
同時期電影開始蓬勃，粵劇吸引力大減。但係後來創作嘅粵劇電影重新將粵劇帶入電影院，令粵劇重獲昔日光輝。當時著名嘅粵劇電影有《蟹美人》、《龍王三宮主》、《黃飛虎反五關》、《萬里琵琶關外月》、《四郎探母》、《寶蓮燈》、《雙仙拜月亭》、《紅娘》、《夜光杯》、《千面美人魚》、《香羅塚》等等。
五十年代末，香港嘅粵劇形勢不妙，當時紅伶芳艷芬因為結婚而退落來，薛覺先、馬師曾、紅線女離開香港，連紅透半邊天嘅新馬師曾都唔多熱衷於演出。不過後來麥炳榮同鳳凰女組織班霸大龍鳳劇團，有譚蘭卿加入，並由林家聲擔當小生，演出好多著名劇目《百戰榮歸迎彩鳳》、《刁蠻元帥莽將軍》、《彩鳳榮華雙拜相》、《鳳閣恩仇未了情》等。
文化大革命期間，粵劇備受摧殘，好多曲譜幾乎付之一炬，被抄家嘅藝人多不勝數，好多藝人紛紛逃亡到香港同澳門，而全個中華人民共和國只有樣板戲先可以演出。1976年後，粵劇至能夠重生，伴奏喺民樂基礎上吸收咗西洋樂器，尤其係爵士樂器，包括電結他同薩克斯。
喺呢個時期嘅新加坡卻因為韓戰嘅關係而樹膠價格猛漲，導致收入增加，娛樂事業亦一片蓬勃，當地嘅粵劇亦都因為咁而受惠。響呢段時期，相繼到新加坡登臺嘅粵劇伶人有陳笑風、梁瑞冰、羅劍郎、新海泉、馮峰、陳惠瑜、許英秀等。
1952年，薛覺先再組覺先旅行劇團二度來新加坡。五十年代末期，有好多香港粵劇藝人到新加坡演出。例如蘇少棠、葉昆侖、關德興、石燕子、秦小梨、余麗珍等。由於名氣關係，門票價格驟增幾倍。到咗六十年代，新加坡各種新興娛樂事業好似雨後春筍出現，電影同電視好快成為主流。
隨著中國內地實行改革開放政策，唔少喺文革期間遭到打壓嘅文化事業都開始重生，其中包括粵劇。二十幾年間，唔少粵劇團紛紛喺內地湧現，遍佈廣州、佛山各地。同時間各地方省市嘅文化局都相當重視粵劇，利用當地文化資源同歷史題材，打造出好多嘅粵劇新品牌。
例如佛山青年粵劇團以黃飛鴻英雄大俠形象，推出黃飛鴻系列粵劇《禁煙記》、《奇情記》等等，其中《奇情記》重榮獲省藝術節8項大獎。而呢個粵劇團喺國內演出常達100場以上，重經常遠赴新加坡、美國、加拿大、香港、澳門等地演出。
而喺其他華人社會例如香港，由於經濟發展，大量新興娛樂事業湧現，粵劇嘅觀眾群都因而日趨老化。大部份新一代嘅香港青年人都視睇粵劇係一種老套嘅行為，對粵劇加以排斥。加上粵劇界又面對欠缺新血嘅問題，因此不斷推出措施解決問題。
例如香港八和會館同香港中文大學校外進修學院喺1996年合辦粵劇培訓證書課程，1998年改為同香港演藝學院合辦夜間粵劇培訓證書課程。但由於學生人數唔多，加上合作上出現問題，香港演藝學院主動解除同八和會館嘅合作關係，八和粵劇學院只有十二名學生同埋兩名導師繼續留低。
2005年8月，粵劇表演場地新光戲院因股權易手，新業主突然宣佈唔再出租畀粵劇劇團，曾任香港八和會館主席嘅汪明荃代表粵劇界同新光戲院嘅業主商討續租，希望業主為咗香港粵劇界嘅前途而准許新光戲院以現時嘅租金續租三年。
會後，雙方召開記者招待會。汪明荃喺記者會上直指香港政府嘅各個局長口講支持本地藝術發展，但係對呢件事一直唔理會，只講唔做，重炮轟政府只提供偏僻嘅高山劇場作為粵劇表演場地，最後要身為民政局長嘅何志平承諾增撥資源大搞。
早期流行濃脂厚粉，但係所用化粧品比較簡單。小生唔抹胭脂，最多係劃黑少少眼眉毛，花旦只係塗下粉末。根據行內習慣，所有老倌都係自行照鏡化妝。一般舊式化妝係先拉起臉部皮膚，用布條紮住頭髮，用白色顏料畫個底稿，確定線條對稱公正，然後正式填上其他鮮豔嘅顏色。
對於淨角角嘅化妝，行內稱呼為「開面」。先用白色顏料描畫底稿，喺眼睛同口部附近塗上黑色，將眉毛畫得長長並向上翹嚟表現威嚴，喺其他嘅地方塗上紅色，就完成整個「開面」過程。當然唔同行當就有佢獨特嘅化妝方式。
到咗二十年代，薛覺先將京劇、話劇同電影化妝法同傳統化妝法結合。化妝轉趨輕描淡掃，樸實自然。最常見嘅化妝就係「紅白臉」，先將整個臉塗上白色粉底，然後圍繞著眼睛同顴骨塗抹紅色胭脂。有時候畫咗長長嘅眉毛，重用上鮮紅色嘅口紅。
基本所有花旦都需要頭飾，其中片子石係花旦必用嘅。頭飾種類繁多，例如大頭、前妝、簪、釵、梅花石、耳邊花、鳳冠、正鳳、七星額、文武髻、牛角帶、漁家絡…等，用料都各有唔同。唔同身份嘅女角固然使用唔同嘅頭飾，有時同一身份嘅女角，因應唔同場合，都會用唔同嘅頭飾。
「唱」係指唱功，配合唔同嘅角色有各自唔同演唱嘅方式，包括平喉同子喉。平喉係平時講嘢嘅聲調。子喉係比平喉嘅調高咗八度。大喉係用粗獷聲音。同時，粵劇都會吸收唔同地方嘅獨特唱腔，例如來自福建嘅廣東南音、木魚、廣東嘅本地民謠粵謳同板眼。
清朝初期外江班將戈陽腔同崑山腔傳咗入廣東。到咗太平天國時期，本地班先至逐漸出現，但係唱腔都重係以梆子為主。後來隨住崑曲衰落同受徽班嘅影響，轉做以西皮二黃為基礎唱調。辛亥革命時期，志士班將戲棚官話變咗做白話，又稱之為新腔。
唔同行當有自己獨特嘅基本功，例如武行嘅跳大架、馬蕩子、起霸同各種拳劍刀槍等。跳大架係由一連串嘅身段動作組成，包括演員上場、拉山、掛單腳、亮相、七星步、撮步、俏步、雲步、小跳、踢腿、踢甲、車身、洗面、順風旗、走圓台等一連串嘅動作。
廣東本地嘅戲曲音樂，應該係以說唱類嘅南音、木魚、龍舟、板眼、粵謳等為主，因為呢個係根據廣東話嘅語言特色組成，嚮語分平仄、句分上下嘅基礎上面，廣東說唱類嘅唱腔，曲詞句格必須分做兩組上下句式，因為廣東話分陰陽平，呢個同北方語系嘅陰陽平唔同，語音上有好大差異。
粵曲唱腔音樂嘅基本特色係板腔類，即係梆子同二黃，俗稱「梆黃」，即係同京劇嘅「皮黃」同類，所以粵劇都屬於南北路嘅戲曲，即有南路「二黃」唱腔同北路「梆子」唱腔。粵曲嘅板腔原本係由外省傳入，係由詩讚類嘅齊言滾唱方式發展出來，後來節以鼓板，由唔同板式引發唱腔嘅變化，所以叫「板式變化體」。
曲牌體戲曲唱腔就係先有樂調旋律，再填曲詞，其中骨幹音更加唔改得，所以無論千百首同曲牌嘅曲，即使曲詞唔同，但佢嘅分佈聲調一定相同，否則唔同填一首小曲。粵曲嘅曲牌體可以分成好多類，其中主要有崑弋曲牌，即係傳統戲曲曲牌，好似「俺六國」〔即「後庭花」〕、「僥僥令」、「園林好」等。
最特別嘅係一種民歌小調，好似《寄生草》、《打掃街》、《剪剪花》，呢啲曲本來係民間嘅齊言民歌，一如板腔，無固定嘅旋律，由曲詞嘅語音發展出唔同嘅旋律，其中由過序音限制其廻旋往覆嘅方式，一如板腔嘅「士字序」、「工字序」等。
但係，當唔同地區嘅人忘佚咗原來嘅唱法，呢啲曲子嘅旋律就俾某一個旋律固定下來，成為咗小曲，呢個都係響粵曲音樂之中一個重嘅組成部分。其實，呢類民歌現今中國都重有好多，好似陝甘嘅《信天遊》，北方嘅《艷陽天》等。
梆子屬於無固定音高嘅竹木類打擊樂器。北方稱「梆子」，南方稱「南梆子」，亦稱「方梆子」。北方戲曲所用嘅梆子係實心，簡稱「梆子」，當中係由兩條堅硬嘅木棒組成，演奏時雙手各執一棒互相敲擊而發出聲音。音色響亮清脆，多數用於打拍子，利用嘅技巧簡單。
南方梆子就有大、中、細之分，由長方形嘅中空木塊所製成，演奏時懸掛嚮支架上，用鼓籤擊奏。由於可以連續快速擊出聲音，容易營造熱烈緊張嘅氣氛。因為梆子用於擊出節拍，所以產生咗「梆子腔」。梆子腔又稱秦腔或西秦腔，來自陝西、山西同甘肅一帶，音調粗獷激越。
木魚都屬於無固定音高嘅竹木類打擊樂器。外狀好似魚頭，中間挖空成為共鳴箱，正面開一條長形魚口，手持小木槌以敲擊發聲。木魚最初係佛教嘅法器，亦係宗教音樂嘅伴奏樂器，後來漸為民間器樂所採用。木魚音色空洞，發音短促，輕快活潑，常扮演伴奏嘅角色，嚮「數白欖」時作敲擊節拍之用。
粵劇嘅樂譜稱為工尺譜，係粵劇傳統嘅記譜方式。跟其他地方劇種所用嘅大同小異，都係利用譜字如合、士、乙、上、尺、工、反、六等代表唱腔裏嘅樂音，相等於西方音樂嘅So、La、Te、Do、Re、Me、Fa、So。
戲臺嘅方位以底景分幕前幕後。兩則出入口叫做虎度門。戲臺貼近觀眾席嘅部份叫做台口。觀眾看到台口嘅左邊就係棚面嘅位置。棚面後面就係把子箱。鄰近把子箱嘅虎度門嘅底景位置叫做師傅位。師傅位嘅幕後部份嘅對面就係提綱。
虎度門又叫做「渡古門」，因「渡」同古字「度」相同，即渡過之意。因為以前演員所扮演嘅都係已故嘅歷史人物，所以外江班叫做「鬼道門」。嚮虎度門附近嘅「提綱位」所貼上嘅係一道「提綱」，係開戲師爺將故事、場次、鑼鼓、排場、角色嘅分配等簡略寫上，作為提示之用。
嚮二十世紀三十年代或之前，行內人習慣只憑提綱提示，嚮冇詳細劇本之下，故事細節內容全靠爆肚嘅表演方式，所以叫做「提綱戲」。雖然好似笑話，但係可以見到粵劇伶人嘅功力深厚。但係後來有聲嘅影畫戲從美國登陸廣州，直接對粵劇造成衝擊，薛覺先認為「提綱戲」係戲行嘅陋習。
運用兩支旗幟來表現坐車，用做手來表達策馬、開門。早期粵劇戲臺冇佈景，戲棚才掛一幅布幕。好多時候利用一桌兩椅位置嘅變化，象徵不同景物，例如公堂、城牆、山丘等。二十世紀初，粵劇受話劇嘅影響，開始出現利用布類嘅東西製作成嘅「軟景」，嚮大帆布上繪畫城門、花園、宮殿，山林、河岸等景物，掛嚮天幕做佈景。
後來，又出現利用木材類嘅東西製作嘅「硬景」。省港班興起後，戲台便出現立體佈景。工作人員用木材同布組成立體佈景，有亭台樓閣、假山、樹木、廳堂等等。後來，其他演員連「宇宙燈」、「吊鋼線」，都搬上粵劇舞臺。
唐玄宗李隆基幼年喜愛歌舞。6歲嘅時侯，曾經為佢嫲嫲武則天嚮宮院即席表演歌舞節目《長命女》。因為表演精湛，所以博得在座一班皇親國戚同群臣嘅讚賞。李隆基繼位後，選定咗宮庭嘅一片梨園作為排練歌舞嘅場所，呢個就係梨園嘅來歷。
十九世紀末至二十世紀初，粵劇戲班經常嚮廣州沿海巡迴演出，為咗方便行程，嚮紅船棲身。呢類戲班皆叫做紅船戲班。紅船船艙臥鋪分配同工人職責都有規定，成為日後戲班嘅基礎。一般來講，粵劇戲班分為本地班、外江班、本地外江班同過山班。
川劇亦有所謂「江湖十八本」即《幽閨記》、《綵樓記》、《木荊釵》、《玉簪記》、《白羅帕》、《百花亭》、《葵花井》、《鸞釵記》、《白鸚鵡》、《三孝記》、《槐蔭記》、《中三元》、《聚古城》、《鐵冠圖》、《全三節》、《漢貞烈》、《五貴聯芳》、《藍關走雪》等。
比利·何利第1915年4月7號喺美國馬利蘭州巴爾的摩出世，佢老竇 Clarence Holiday 係一個結他手，喺十幾歲嗰陣唔小心搞大咗人個肚而生咗比利·何利第，比利·何利第一直由佢亞媽湊大，同佢老竇關係唔係咁好。
比利·何利第11歲嗰年曾經畀人強姦，15歲嗰年開始賣淫，直到18歲開始喺一間酒店仔駐唱，結束咗佢賣淫生涯。就係喺駐唱期間識咗佢音樂上嘅好拍檔 Benny Goodman，喺Benny穿針引線之下，喺唱片公司錄咗幾隻歌，就咁開始咗佢音樂事業。
不過喺佢嗰個年代，黑人喺美國都係受種族歧視，比利·何利第係一個黑人女性，雖然佢嘅才藝受到認同，但好多地方都因為佢係黑人而唔畀佢表演，遇到呢啲情況，就搵到個叫Helen Forrest嘅白人女藝人，用同比利·何利第一式一樣嘅風格代替佢表演，重好受歡迎。
爵士樂係1900年代嗰時非裔美國人由非洲傳統音樂變化發展出嚟嘅一種音樂風格，最開始淨係得嗰啲黑人演奏同作呢種音樂，之後慢慢嘅都影響到白人，最後爵士樂融入到美國白人嘅音樂同文化入邊，而家終於成為咗西方音樂文化嘅一部份，而不單止係黑人嘅音樂。
葛柏在1952年加入香港警隊做見習督察，1955年升任助理警司，1966年升任高級警司，1969年晉升做總警司。佢多年來喺警隊表現突出，喺六七暴動期間立過大功，屢獲英國朝廷嘉獎。不過，葛柏事實上多年來運用自己嘅職權大肆斂財，涉及貪污款項超過430萬港元。
葛柏事件引起巨大民憤，民間更加發起「反貪污、捉葛柏」運動，一方面促請港府儘快捉葛柏返香港，一方面又要求正視香港嘅貪污問題。事件最後促成廉政公署喺1974年2月正式成立。廉政公署成立之後嘅第一項任務就係要緝捕葛柏歸案。
經過深入調查之後，廉署發現葛柏曾涉嫌收受華籍警司鄭漢權25,000港元賄款，以安排對方出任灣仔區警司。掌握充分證據之後，葛柏終於喺1974年4月喺佢嘅英國住所被當地警方拘捕，喺1975年1月被廉署人員押返香港。
服刑兩年幾之後，葛柏喺1977年10月獲准提早出獄，之後全家移居西班牙，以逃避港府循民事途徑向佢追討400幾萬港元嘅貪污款項。葛柏一家後來重隱姓埋名，銷聲匿跡，至今下落不明，追討貪污款項一事成為懸案。
2011年12月16號孫明揚發燒，18號入瑪麗醫院，其後證實染上退伍軍人症，19號入深切治療部觀察，接受抗生素等治療。原因可能早前東莞旅遊，住宿酒店染病，點知後來又喺佢辦公室搵到退伍軍人細菌。平安夜佢短暫出院慶祝聖誕節，之後再入院繼續留醫，29號先至正式出院，佢話會到下年放完醫生畀嘅病假之後就返返工繼續剩低嘅任期。
1841年開始，原本只係包括英國統治下嘅香港島，1860年加入九龍半島，1898年加埋新界。1997年7月1號，香港主權移交咗畀中華人民共和國，個政府變成香港特別行政區政府。因為香港管治架構響香港基本法同中英兩國移交協議之下，原有制度同人事保持不變，所以呢個特別行政區政府就睇成係香港政府嘅延續。
廚師，又叫候鑊、廚房佬，係一種喺廚房負責煮嘢食嘅職業，一般係指對烹飪有高度熟練掌握嘅人，熟悉各個方面嘅食物製作方法。主要工作地點通常喺做生意嘅食肆，亦有啲喺學校、宿舍、醫院、老人院等專門負責煮食嘅廚師，另外有屋企嘅私人廚師。
洪秀柱自1990年一路代表國民黨做立法院立法委員，2012年到2016年一屆更係立法院副院長。佢響2015年曾經被國民黨初選選出代表黨參選2016年中華民國總統選舉，不過黨內有勢力唔滿意佢「一中同表」立場，結果被撤銷提名，由黨主席朱立倫頂上，不過都贏唔到。
新疆維吾爾族人受到中共嘅大清洗，受到迫害、強迫勞動、宗教歧視等議題，喺2014年起開始受到關注。而喺2021年3月，多個國際品牌發表聲明批評中國強迫新疆維吾爾族人勞動，因此唔再用新疆棉花。事件引起全球唔少關注，但洪秀柱就質疑，中國壓迫維吾爾人係錯誤訊息，又反問點解唔聽中共出嚟反駁嘅說話。
中國國民黨係由孫文創立嘅政黨。佢嘅前身依次序係興中會、中國同盟會、國民黨同埋中華革命黨，孫文喺1919年將中華革命黨改組為中國國民黨。中國國民黨喺傳統上將由興中會至中國國民黨嘅發展歷程視為一脈相承，故此會以興中會成立嘅1894年為中國國民黨嘅創黨年。
1949年，國民黨喺中國內戰中輸畀中國共產黨，隨同國民政府到咗台灣。同年12月11日，國民黨中央黨部由中國大陸搬去台北，部份留喺中國大陸嘅黨員繼續中國國民黨嘅運作，改稱中國國民黨革命委員會，並成為中國大陸嘅民主黨派之一。
中國國民黨自立黨以來，為因應時勢變化，孫中山，蔣介石皆曾經多次實行黨嘅改造。但喺2000年中華民國總統大選失利後成爲在野黨。2000年以前，中國國民黨一直係中華民國唯一嘅執政黨，佢曾經伴隨中華民國歷經革命開國、討袁護法、北伐統一、訓政建設、抗戰建國、汪精衛媚日、西安事變、制憲行憲等等。
中國國民黨追求嘅目標始終一貫，嗰個就係要將台灣省建設成為三民主義嘅模範省，並令到中華民國成為三民主義嘅理想國家。喺兩岸問題上，中國國民黨認爲「九二共識」中「一中各表」係目前兩岸和平嘅最佳方針，亦都係兩岸尋求進一步關係前嘅最高指導原則。
彭健新，溫拿樂隊結他手。1980年開始個人發展，有大碟《二等良民》同《可愛的笑容》。由於鍾意養魚同埋釣魚，所以喺2008年做咗無線電視《都市閒情》「魚樂健康新一派」嘅主持。佢同溫拿另外一個成員葉智強係兩叔姪，細個嗰時一齊喺澳門讀過書。
1969年溫拿樂隊嘅前身Loosers成立，樂隊最早期嘅成員包括陳百祥、彭健新、葉智強、陳友同埋陳百祥嘅細佬陳百燊，之後譚詠麟加入。Loosers 以雙主音出擊，陳百祥負責唱啲較狂野嘅歌，而譚詠麟就負責唱較斯文嘅歌。
1973年尾，彭健新、葉智強、陳友同埋溫拿嘅經理人梁柏濤等將樂隊重組，並由Loosers改名做Wynners，加上啱啱喺新加坡返香港嘅譚詠麟，溫拿「四虎」喺香港再戰江湖。之後鍾鎮濤同埋新加坡樂手Andrew都相繼加入，溫拿樂隊以六人樂隊出現，但係Andrew加入咗無耐就走咗，溫拿五虎嘅陣形穩定咗落嚟，以譚詠麟同埋鍾鎮濤、彭健新、葉智強和同埋陳友作樂隊嘅最終班底。
成龍早喺六歲嗰陣拜讀于占元嘅「中國戲劇學校」學習京劇，係七小福之一，藝名元樓。成龍係師父于占元嘅契仔，細個嗰陣以學習功夫為主。但由於京劇式微，于占元為咗徒弟嘅前途，鼓勵徒弟入戲行。1971年成龍入電影圈，主要喺邵氏擔任特約演員嘅角色。
直到1978年吳思遠開拍由袁和平執導嘅《蛇形刁手》，向羅維借用成龍出做主角，先至喺影圈嶄露頭角，但真正奠定成龍喺影壇巨星地位，係同年拍攝嘅《醉拳》，大破各地票房紀錄，得到空前成功。隨後重自導自演拍咗多部包括《笑拳怪招》、《師弟出馬》幾部動作電影，票房長紅。
呢嗰時候羅維嘅幕後支持者嘉禾電影嘅鄒文懷安排成龍到荷里活拍攝《殺手壕》、《炮彈飛車》、《威龍猛探》一系列嘅低成本西片，未有作為。1983年返到香港拍攝《龍少爺》重振聲威，跟住夥拍師兄洪金寶拍攝一系列「福星片」。
有個關於成龍嘅都市傳說，就係所有佢代言過嘅牌子同產品，都會舐大鑊嘢。霸王集團嘅洗頭水，試過畀周刊話致癌，公司即刻股價急跌。香港航空請過成龍做形象大使，不過到2018年開始，母公司海航財政開始唔掂，連帶港航都要出高息債券嚟借錢，到2019年，香港空運牌照局更加因應港航嘅財政狀況，去考慮使唔使釘佢牌，所以坊間都笑成龍係「品牌殺手」。
2020年2月16號喺武漢肺炎疫情肆虐期間，成龍曾經同一啲前度或現役嘅警務人員，包括朱經緯警務處處長鄧炳強、總警司謝振中、仲有多名藝人包括曾志偉、譚詠麟、方中信等，出席晨曦明星隊晚宴，違反限制令，而晚宴嘅短片同照片，之後喺網上瘋傳並惹熱議。
成龍大哥係香港親中陣營嘅支持者，曾經有份參與一份聯署，支持北京未經諮詢或香港人同意而強行訂立，兼且惹起泛民主派爭議嘅《香港國家安全法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早瓜老襯。
1977年喺韓國放送公社英文廣播做製作人兼播音員。雖然過唔到外交資格考試，但係喺1998年金大中政府時被特聘為外交部國際專家，跟住做金大中嘅口譯員。因為喺同美國總統比爾·克林頓嘅電話通譯時表現好，得到金大中信任。
澳洲，全稱澳大利亞聯邦，俗稱「袋鼠國」，係南半球一個國。面積同美國本土差唔多大，全世界排第六，南半球排第二，大洋洲第一。澳洲係世界上最細嘅大陸，但亦係地球上最大嘅島，而又係唯一一個國土覆蓋整個大陸嘅國。
澳洲本身係由澳洲大陸，塔斯曼尼亞同一啲喺太平洋、印度洋同埋南極洋嘅島嶼組成。澳洲東南邊係紐西蘭、北邊有巴布亞新畿內亞同埋東帝汶，而印度就喺西北邊。「澳大利亞」一詞源自)拉丁文'terra australis incognita'，譯做粵文即係「喺南方未知嘅大陸」。
澳洲人均擁有嘅國土面積喺全世界排第四，有多樣嘅自然景觀，包括熱帶雨林、又叫做「紅色中心」嘅沙漠、吸引好多遊客到大堡礁同烏魯汝。更加有大量特有動植物，係有袋類哺乳類唯一一個佔最多嘅大陸，亦有鴨嘴獸等活化石。
政治上，澳洲混合咗英國西敏制同美國嘅制度。即係前者嘅議會至上而且同政府關係密切，並保留虛位君主、以及美式聯邦制同有實權嘅參議院。所以澳洲喺多個指數排名，例如生活質素、健康、教育、經濟自由度、公民自由度同政治權利中名列前茅。
之後，喺1770年8月22號，英國占士曲船長去到依家澳洲北岸嘅屬領島，宣告成個澳洲東岸為英皇屬土，並命名為新南威爾士。但英國對新南威爾士正式展開殖民地管治就要等到1788年1月26號澳洲開埠。之後至到十九世紀，人口起飛，而且探索咗東部之外嘅地方，其後五個自治殖民地相繼成立。
喺1901年1月1號，六個殖民地合併為一個自治領，做咗澳大利亞聯邦。雖然澳洲自此逐漸獨立，但一路都喺英聯邦入面，國家元首依然係由英國君主做。不過須知正式蒞講國王喺澳洲就係「澳洲君主」，法律上同佢英國君主嘅身分唔再關事，而且一開始已經冇實權，並且由澳洲總督同各州總督分別喺聯邦同州代表。
由於以前係英國殖民地，澳洲主流文化本身就係英國文化。由於地理上唔近歐洲，雖然澳洲人口以白人為主，但係喺文化上顯得好孤立。尤其係隨住二次大戰後美國興起，好多澳洲新一代都崇拜以荷里活為主嘅美國文化，原有嘅英國文化就被視為傳統文化。
剛強，喺山西太原出世。1996年嚮太原鐵路一中畢業，2000年嚮北京廣播學院畢業，宜家係中國中央電視台嘅新聞主播。佢為政治紀錄片《將改革進行到底》同《必由之路》配過音。2008年8月8號剛強做咗北京奧運會第80號火炬手傳遞火炬。
黃世澤，係香港時事評論員。為亞斯伯格症自閉症患者。香港出世，屋企係印尼唐人，信天主教，有英國護照。黃世澤做過香港中文大學政治及行政學系兼職講師。同自治派嘅林忌友好。2017年9月，黃世澤於社交網站透露自己已移居德國。
排球運動起源自美國，由美國麻省霍利奧克基督教青年會幹事威廉．摩根喺1895年2月9號發明。最初，人係企喺網球場球網嘅兩側，將籃球膽托嚟托去，參賽人數同擊球次數都無限。比賽裏面網高1.98米，呢個就係排球嘅雛形。
1896年，喺美國斯普林費爾德體育專科學校舉行咗第一場公開比賽。初期，排球被叫做Mintonette。1896年，霍爾斯泰德教授根據比賽特點，建議改叫做Volleyball，變成咗今年國際通用嘅英文名，中文名就叫排球。
其實佢最先喺1998年開始喺大連萬達隊踢波，跟住攞咗甲A聯賽嘅冠軍而入咗U15隊。喺2000年重入咗U18隊嘅同時，攞埋亞青盃嘅季軍。喺2005年甚至租借到四川冠城，直到2006年先至返到大連實德踢波。
羽毛球本來係板羽球，即係用木板打紮住羽毛嘅波，唔畀佢落地。其實呢種波已經有成二千年歷史，喺古代歐洲、中國、日本都有人打過。其中喺古希臘嚟嘅一種板羽球，更將實木拍變成淨係得木做框、中間綁住緊晒嘅羊皮嘅拍，因為有彈性所以易打過板羽球。
19世紀中，印度西部嘅浦那出現咗現代羽毛球，嗰時個名係用地名「浦那」嚟改。駐喺嗰度嘅英國人幾鍾意呢種新運動，所以將佢帶返英國本土。1873年，喺英國告羅士打郡嘅伯明頓莊園舉行咗場公開表演，引起好多人嘅注意，羽毛球就慢慢傳開喇。
而家羽毛球賽單項有男單、女單、男雙、女雙同混雙，總共5個。由2006年5月份嘅湯姆斯盃同尤伯盃比賽開始，球制由15分制改做直接得分嘅21分制，多數都「三盤兩勝」，每局某方攞到11分嗰時休息90秒，而第一局完同第二局中間、第二局完同第三局中間可以有兩分鐘嘅休息。
開波之後，場波就叫正式開始，兩邊球員輪流打波，直至其中一邊犯規或者波跌喺其中一邊嘅場區入面。喺21分制係用每球直接得分嘅計法。喺得分嘅時候攞埋發球權，連續得分嘅時候就喺自己左右發球區交替開波。每局雙方打到20平手之後，就刁時，一邊領先兩分就當嗰局羸。
揸拍時，手嘅「虎口」約莫對住球拍嘅側面，好似攞菜刀咁，所以成日俾人叫做「刀板」。唔好好似揸烏蠅拍咁將虎口對住塊拍正面，雖然咁樣比較自然同埋易啲抽擊正手方向嘅波，但因為施力點喺虎口底部，力臂太短所以唔易打到強而有力嘅波。
用正規嘅「刀板」揸拍方式打正手方向波嗰陣，應該逆時針稍微轉手腕，令拍面向前，並將食指去前伸小小之後再揮拍，因力臂變長而容易打到強勁嘅波。遇到反手方向波嗰陣，應該將手指公伸前、頂住再揮拍，就容易打到強勁嘅回球。
對一般人嚟講，打反手拍始終唔夠正手拍嚟得順手，所以會好自然咁擴大正手拍嘅使用範圍。例如用右手揸拍嘅人，當個波喺右方當然會用正手拍，對於正上方，甚至左上方嘅波，都往往會用正手拍回擊。由於用正手拍揮擊左上方來球要將手臂繞過頭上，所以叫做「繞頭」打法。
對於左上方遠少少嘅波，腕力勁啲嘅人，往往會直接用反手拍打返去。嗰時佢哋會先將右腳跨去左邊，將身體轉去左後方，回頭睇住個波，並用反手拍揮擊。相對於「繞頭」打法，咁嘅擊球方式顯得極為優雅而有效率，成日俾人當係衡量球技嘅重要指標之一。
一個優秀嘅羽毛球員要有馬拉松選手嘅耐力、短跑手嘅速度、跳高運動員嘅彈跳力、標槍擲手嘅臂力、鐵匠嘅腕力、畫家嘅機敏，劍士嘅反應、象棋手嘅注意力、極地研究員嘅堅強、將軍嘅深思熟虑、登山運動員嘅執着，重有藝術家嘅直覺同幻想。
「扣殺」係羽毛球入面最勁、快嘅擊球方式，會令羽毛球跌去對手嘅中場位置。被扣殺嘅羽毛球嘅最高速度會高過其他用拍打嘅球類運動嘅最高球速。要注意嘅係，所謂「最高速率」係指羽毛球啱啱離開球拍之後嘅初速，羽毛球嘅球速跌得好快。
目前羽毛球嘅最快球速紀錄係中國羽毛球雙打選手傅海峰嚮2005年6月3號蘇迪曼盃中創下嘅332公里/小時。而單打比賽入面最快嘅球速就係310公里/小時，由韓國選手李炫一喺2006年世界錦標賽準決賽中對陣中國選手鮑春來嘅時候創下，其次係馬來西亞選手李宗偉所創下嘅307公里/小時。
響2004年8月，拍MBC製作嘅電視劇《奇蹟》，正式出道。呢段時間，佢主要係拍戲為主，分別拍咗《偉大的蓋茨比》、《伊甸園之東》、《Drama Special－盈德女子摔跤隊》等等。響2013年，佢拍電視劇《歐若拉公主》嘅「吳露羅」一角，攞到第40屆MBC演技大獎嘅女新人獎，開始出名。
響2015年正式同藝人尹賢旻拍拖，但就因為聚少離多而響年尾分手。同年，經紀公司CI ENT代表李在英宣佈同祕密決死團合併，合併之後就改名叫Entertainment IAM，而全昭旻佢都跟住過檔，同年4月簽約。
響2020年4月，Entertainment IAM宣佈佢因為身體出問題，所以佢會休息一個月，期間佢唔會拍Running Man。但係聽講佢休養期間畀唔少網友抨擊，大多數都係叫佢退出Running Man，但仲有人詛咒埋全昭旻屋企。
有見及此，細佬全旭旻曾經罵過呢班網友，幫家姐出頭。而響同年5月8號，佢正式同King Kong by STARSHIP娛樂簽約，仲響同月12號話係好返復出拍Running Man，但係佢就畀人話係「頂硬上」。
隨後到咗公元前3世紀，西班牙畀羅馬人征服，變咗做三個行省 Tarraconense、Betica 同埋 Lusitania，統治咗超過七個世紀。羅馬人為西班牙帶嚟咗賦稅制度、貨幣制度，又起咗好完善嘅交通網絡。
5世紀初，阿拉諾人、汪達爾人同埋斯維匯人短暫噉入侵過西班牙，後來畀日耳曼族嘅西哥德人打敗。西哥德人以托萊多做中心，建立王國。維持咗300年，到711年，信回教嘅北非洲摩爾人入侵西班牙，消滅咗西哥德王國，建立「倭馬亞王朝」，首都設喺科爾多瓦，伊比利亞半島進入回教徒統治時期。
喺十五到十七世紀，西班牙受到咗葡萄牙成功發展航海事業嘅刺激，加上想開採黃金同埋傳教，於是招攬各國嘅航海精英，其中以意大利熱那亞人哥倫布同埋葡萄牙人麥哲倫嘅表現最突出，由1492年到1609年，係史學家所謂嘅「黃金時代」。
1898年，西班牙同美國打海戰，史稱「美西戰爭」，結果西班牙輸咗。根據《巴黎和約》，西班牙要以2000萬美元嘅代價割讓菲律賓、關島、安娜塔西亞島同埋波多黎各等殖民地畀美國，又要畀古巴獨立。呢場仗再加上自由主義嘅興起，影響中南美洲好多西班牙嘅殖民地一個二個爭取獨立。
到咗20世紀，西班牙喺第一次世界大戰保持中立而且唔直接參與第二次世界大戰，不過都重係走唔甩打仗嘅命運。1936年7月，佛朗哥將軍發動軍事政變，引發激烈內戰，傷亡成百萬人。直到1939年，佛朗哥攻陷馬德里，內戰結束，佛朗哥開始長達36年嘅獨裁統治，直到佢1975年11月過身。
西班牙政府一路都要求英國交還西班牙最南面嘅半島直布羅陀。1704年英國喺西班牙王位繼承戰爭征服咗直布羅陀，打輸嘅西班牙喺1713年簽《烏得勒支和約》，將直布羅陀永久割讓畀英國。雖然西班牙一直希望直布羅陀可以回歸，但當地多數居民都接受英國統治，搞過幾次公投都係同一個結果。
達信本嚟係大城王朝嘅將領，佢阿爸鄭鏞係廣東潮州移民。1767年，大城王朝畀緬甸貢榜王朝滅咗，佢起兵反抗緬甸嘅侵略，建立吞武里王朝。1782年，披耶訕卡武里發動政變，囚禁住佢。昭披耶卻克里出馬平定政變，藉口佢治國無方，將佢殺咗。
如果係法人團體，創辦人通常所指嘅係第一份公司董事註冊、社團幹事名冊、組織高級成員中有名嘅人。對於一個組織，佢哋都係具有控制權嘅人。不過，喺一個組織成立嘅時候，曾經出力、出資本嘅所有人，可能都會講話佢哋係「創辦人」，但一般來講，都只會講主要出力嘅人。
當一個組織能夠長期成功，身為創辦人係一種光榮，因此創辦人多數會有身為父母嘅心態，繼續出錢出力，支持個組織嘅發展同成長。但有時又未必，原因係當事人冇以此為榮，或者視之為「身外物」。例如當企業已經出售、冇咗控制權，或者網站已經轉手他人。
俄羅斯歷史始於歐洲嘅東斯拉夫民族，聚集區域自3世紀至8世紀慢慢擴大。喺9世紀，瓦良格人武士精英建立咗基輔羅斯呢個中世紀國家。988年，國家從拜占庭帝國採納咗東正教。至此，拜占庭同斯拉夫嘅文化融合成為今日嘅俄羅斯文化。
基輔羅斯最尾分裂為好多公國，畀蒙古人逐一擊破，喺13世紀成為咗金帳汗國嘅藩屬。莫斯科大公後來慢慢崛起並統一周邊俄羅斯諸侯國，由金帳汗國獨立，成為基輔羅斯文化同政治嘅繼承者。18世紀，俄羅斯沙皇國通過征服，吞併同探索，最終成為俄羅斯帝國。
1917年十月革命後，俄羅斯蘇維埃聯邦社會主義共和國成為咗蘇維埃社會主義共和國聯盟嘅主體同最大嘅加盟共和國。佢係世界上第一個憲法意義上嘅社會主義國家。第二次世界大戰時期，蘇聯為同盟國嘅勝利扮演咗決定性嘅角色。
戰後佢嘅崛起成為公認嘅超級大國，並喺冷戰時期同美國互相競爭。蘇聯時期產生咗20世紀好多好重要嘅科技成就，其中包括頭一粒人造衛星史撥尼克1號，同埋首次將人類送入太空。1990年，蘇聯係世界上第二大經濟體，並擁有世界上最多嘅常備軍人同埋大殺傷力武器庫存。
2015年，根據國民生產總值俄羅斯經濟係世界第13大經濟體，根據購買力平價為世界第六大經濟體。俄羅斯有世界上最大儲量嘅礦產同能源資源，係世界上最大嘅石油同天然氣輸出國。俄羅斯係世界大國，擁有核武，係聯合國安理會常任理事國，G20、歐洲理事會、亞洲太平洋經濟合作組織、上海合作組織、歐安組織、世界貿易組織同金磚五國成員。
另外喺2000年5月13號，總統普京簽發命令決定按地域原則響俄羅斯建立7個聯邦區，包括中央聯邦區、西北聯邦區、南方聯邦區、伏爾加河沿岸聯邦區、烏拉爾聯邦區、西伯利亞聯邦區同遠東聯邦區。到2010年1月19號，總統梅德韋傑夫簽發命令決定自南部聯邦區內分出一個新聯邦區－北高加索聯邦區，令到俄羅斯聯邦區增加到8個。
俄羅斯總統係國家元首，任期6年，可以連任一次。2008年修憲前為4年，由人民直接選舉產生。總統有相當大嘅行政權力，有權任命包括總理在內嘅高級官員，但必須經國家杜馬批准。總統同時亦係武裝部隊嘅首領同埋國家安全會議嘅主席。
俄羅斯地域喺舊石器時代已經有人類居住。862年諾曼人留里克受斯拉夫人嘅邀請去到諾夫哥羅德建立第一個羅斯公國，留里克王朝就咁樣開始。882年，諾夫哥羅德大公奧列格征服基輔，建立基輔羅斯公國，去到12世紀中以基輔為首都，同東斯拉夫人為主體嘅早期國家。
基輔羅斯起源於7世紀上半葉，根據史學史嘅觀點，基輔羅斯被認為係3個現代東斯拉夫人國家嘅前身。弗拉基米爾一世·斯維亞托斯拉維奇同佢嘅仔雅羅斯拉夫嘅統治時期係基輔嘅黃金時期。當時佢哋接納咗東正教，亦創立咗羅斯法典。
中世紀後期，俄羅斯人建立咗莫斯科大公國並逐漸發展成為一個大帝國。俄國喺16世紀起開始向亞洲擴張，到17世紀中成為全球固有領土面積最大嘅國。喺歷代沙皇領導下，俄羅斯帝國喺18世紀開始現代化並到處擴張，成為歐洲列強之一，但係由20世紀初開始，沙皇統治日益腐敗，唔願下放權力畀資產階級，人民對現狀日漸不滿。
隨住俄國喺第一次世界大戰慘敗，1917年終於爆發十月革命。無幾耐，列寧領導蘇聯共產黨建立全球首個共產政權「蘇維埃社會主義共和國聯盟」。喺列寧同斯大林領導下，蘇聯由一個農業國迅速工業化，並且實行農業集體化。
1991年12月26號，俄羅斯蘇維埃社會主義聯邦共和國最高蘇維埃宣佈，俄羅斯蘇維埃社會主義聯邦共和國改名為俄羅斯聯邦並成為主權國家。自此，俄羅斯聯邦雖然未具有如蘇聯、美國等超級大國嘅地位，但仍被國際承認係極具影響力嘅世界性大國，亦係世界第二軍事強國。
係香港其中一間電視台，由利孝和、祈德尊、余經緯、邵逸夫等人創辦。無綫喺1967年11月19號啟播，嗰陣香港得佢一間免費收睇電視台。佢而家除咗有主要嘅中文頻道翡翠台同埋英文頻道明珠台之外，重有J2同埋全港唯一24個鐘免費播放財經節目嘅無綫財經台，以及全港第二條24個鐘免費新聞頻道無綫新聞台。
為了加強宣傳，TVB在1967年啟播前兩個半月的9月4日起，在尖沙咀海運大廈大堂舉辦為期一個月的無線電視機展覽及試播活動。參展的電視機來自35個生產商，合其100多具，最平宜的是一部港產9吋黑白電視機，售價395元，最貴的是歐洲名廠的彩色電視機，售價4800多元。
日本生產的則屬中等價格。當年政府文員二至十級的月薪，由415元至5000元，一般市民的月薪都在1000元以下。雖然那時收看無線電視節目不用收費，但擁有無線電視機，跟擁有有線電視機一樣，要每年向政府繳付36元牌照費。
到了1967年11月19日啟播當天，中英文台在早上9時便開始現場直播澳門舉行的格蘭披治大賽車。直至下午4時，港督戴麟趾乘坐直升機，飛抵位於廣播道的TVB新廈，親臨主持啟播儀式。TVB首個電視劇《太平山下》亦在當日晚上10時播出，是每周半小時一集的處境喜劇，以都市中產家庭生活為題材。
雖然彩色電視機在1967年中已進軍香港市場，但由於早期彩色電視機十分昂貴，黑白電視機較為普及。而TVB啟播初期，因技術所限，本地製作的節目並未能做到彩色播放，所以很多人或許忘記了香港的TVB是全球第一家啟播時就有彩色播映的電視台，即是當時用戶只要擁有彩色電視機，便可收看那些本身是彩色製作的電視節目和電影。